**PREDKLADACIA SPRÁVA**

Návrh nariadenia vlády o hodnotení štúdií uskutočniteľnosti investícií a koncesií a podmienkach ich vypracovania predkladá na medzirezortné pripomienkové konanie podpredseda vlády a minister financií Slovenskej republiky na základe §19a ods. 3 zákona č. 523/2004 Z. z. v znení účinnom od 1. januára 2020.

Cieľom predkladaného materiálu je ustanoviť hodnotu investície a koncesie, pri ktorých sa vypracúvajú a zverejňujú štúdie uskutočniteľnosti a podmienky ich vypracovania povinným subjektom podľa §19a ods. 1 zákona č. 523/2004 Z. z. Návrh nariadenia upravuje zaužívané hodnotenia investícii, ktoré sa v súčasnosti vykonávajú na základe uznesenia vlády č. 453/2018. Predkladaný materiál preto nezavádza nové povinnosti pre subjekty verejnej správy, iba formalizuje ustálenú prax do všeobecne záväzného právneho predpisu.

Návrh nariadenia vlády o hodnotení štúdií uskutočniteľnosti investícií a koncesií a podmienkach ich vypracovania nebude mať vplyv na rozpočet verejnej správy, sociálny vplyv, vplyv na podnikateľské prostredie, životné prostredie, informatizáciu spoločnosti, služby verejnej správy pre občana a manželstvo, rodičovstvo a rodinu.

Materiál nebude predmetom vnútrokomunitárneho pripomienkové konania. Účinnosť sa navrhuje v súlade s vykonávaným zákonom. Návrh nariadenia vlády o hodnotení štúdií uskutočniteľnosti investícií a koncesií a podmienkach ich vypracovania sa na rokovanie predkladá bez rozporov.